جۆکەر (فیلمی ٢٠١٩)
جۆکەر فیلمێکی دەروونیی ھەستبزوێنی ئەمریکیی ساڵی ٢٠١٩یە لە دەرھێنان و بەرھەمھێنانی تۆد فیلیپس، کە لەگەڵ سکۆت سیلڤەریشدا سیناریۆکەی نووسیوە. ئەکتەری سەرەکیی فیلمەکە، کە لە کەسایەتییەکانی دی سی کۆمیکسەوە وەرگیراوە، واکین فینیکسە بە ڕۆڵی جۆکەر و چیرۆکێکی بنەچەیی کاراکتەرەکە دەگێڕێتەوە. لە ساڵی ١٩٨١دا دەگێڕدرێتەوە، کە ئارثەر فلێک، کە کۆمیدیانێکی سەر ستەیجێکی شکستخواردووە کە نەخۆشیی شێتیی و نیھیلیزمییەکەی شۆڕشێکی دژە کولتوری توندوتیژانە دروستدەکات دژی دەوڵەمەندێکی ناو شاری گۆثام. ڕۆبێرت دێ نیرۆ، زازی بیتز، فرانسێس کۆنرۆی، برێت کوڵێن، گلێن فلێشلەر، بیڵ کامپ، شیا ویگام، و مارک مەیرۆن لە ڕۆڵی لاوەکیدا دەردەکەون. فیلمی جۆکەر لەلایەن وارنەر برۆس. پیکچەرز، دی سی فیلمس، و جۆینت ئێفۆرتەوە بەرھەمھێنراوە، بە ھاونشینی برۆن کرییەیتیڤ و ڤیلەیج ڕۆودشۆو پیکچەرز، و لەلایەن وارنەر برۆس.ەوە کاری دابەشکردن و بڵاوکردنەوەی بۆ کراوە.

فیلیپس فیلمی جۆکەری ھێنایە پێشچاو و لە ناوبەناوی ٢٠١٧دا دەستیکرد بە نووسینی سیناریۆکە لەگەڵ سیلڤەر. ھەردووکیان لە لێکۆڵینەوەکانی کاراکتەرەکانی ١٩٧٠کانی فیلمەکانی مارتن سکۆرسیزی (بە گستی فیلمەکانی شۆفێری تاکسی و پاشای کۆمیدیا ) ئیلھامیان بۆ ھاتبوو، کە سەرەتا پەیوەندییان بە پڕۆژەکەوە وەک بەرھەمھێنەر. ڕۆمانە وێنەیییەکە بەناوی باتمان: گاڵتە کوژەرەکە ی ساڵی ١٩٨٨ بناغەی پێشینەی فیلمەکە بوو، بەڵام فیلیپس و سیلڤەر سەیری دیاریکراو و تایبەتیان نەکرد بۆ کردنی بە فیلم. فینیکس ھاتە پڕۆژەکەوە لە شوباتیی ٢٠١٨دا و لە جوولای ئەو ساڵەدا وەک ئەکتەر دیاریکرا، لەکاتێکدا زۆربەی ئەکتەرەکانی دیکە لە ئابدا دیاریکران. زۆربەی وێنەگرتنەکە لە نیویۆرک سیتی، جێرسی سیتی، نیوارکدا بوو، لە ئەیلوولی ٢٠١٨وە تا کانوونی یەکەمی ٢٠١٨. فیلمی جۆکەر یەکەم فیلمی سینەمایی باتمانە کە بە R ھەڵبسەنگێنرێت. لەلایەن ڕێکخراوی فیلمی ئەمریکاوە، بەھۆی توندوتیژیی و ناوەڕۆکەکەیەوە.

فیلمی جۆکەر لە ٧٦ەم فێستیڤاڵی نێودەوڵەتیی فیلمی ڤێنیس پەخشکرا لە ٣١ی ئابی ٢٠١٩، کە خەڵاتی شێری ئاڵتوونیبردەوە، و لە ٤ی تشرینی یەکەمی ٢٠١٩ لە ئەمریکا بڵاوکرایەوە. فیلمەکە ڕەخنەگرانی دژییەک کردەوە؛ لەکاتێکدا ڕۆڵگێڕانەکەی فینیکس، مۆسیقاکە، سینەماتۆگرافیا و بەرھەمھێنانەکان ستایشکران، تۆنە تاریکەکەی، ڕۆڵگێڕانی نەخۆشی دەروونی، و بەرگەگرتنی توندوتیژی بیروڕاکانی جیاکردەوە.

چیڕۆک 
لە ساڵی ١٩٨١، گاڵتەبازێکی شکستخواردوو پەنا دەباتە بەر تاوانکاری و ئاژاوەگێڕی بە مەبەستی دۆزینەوەی کەسایەتی ڕاستەقینەی خۆی لە شاری گۆسەم.

کاست 
 واکین فینیکس لە ڕۆڵی ئارسەر فلێک/جۆکەر: کەسایەتییەکە کەوا لەڕووی دەروونییەوە کێشەی ھەیە، لەڕووی دارایییەوە ھەژارە و کاری گاڵتەبازی دەکات بەڵام لەلایەن کۆمەڵگاوە ڕەت دەکرێتەوە، لە ئەنجامدا ئارسەر پەنا دەباتە بەر ژیانێکی تر و وایلێدەکات ببێتە تاوانکارێکی ھیچخواز. بەر لەوەی فینیکس ڕۆڵەکە وەرگرێت، ئەکتەر لیۆناردۆ دی کاپریۆ بیری لێکرابوویەوە بۆ ڕۆڵەکە. فینیکس ویستی ئەوەی ھەبوو کە بەشداربێت لە فیلمێکی بوودجە کەم کەوا وەک توێژینەوەیەکی کەسایەتییەتی کۆمیک بووک بێت، و ئەم فیلمەشی بە فیلمێکی «شاز» وەسفکرد و گوتی ئەگەری ھەیە ئەو شتە بێت کەوا تووشی ترست دەکات. وەک ئامادەکاری بۆ ڕۆڵەکەی، فینیکس ٢٤ کیلۆگرام کێشی دابەزاند، و پێکەنینە دەنگ گەورەکەی جۆکەری بە سەیرکردنی «ڤیدیۆی کەسە دەروونە ناجێگیرەکان» دروست کردبوو. ھەروەھا فینیکس بەدوای ئەوەبوو کەوا کەسایەتییەک بەرجەستە بکات کەوا بینەر نەتوانێ ڕێکەوتدی بکات بە وەشانەکانی پێشووتری جۆکەر و بەدوای ئەوەوە نەبووە کە ئیلھام لە جۆکەرەکانی پێش خۆی وەرگرێت؛ لەجیاتی ئەوە کتێبێکی دەربارەی تیرۆرکردنە سیاسییەکان خوێندبوویەوە تاکو زیاتر لە پاڵنەر و بیرکردنەوەی بکوژان بگات.
 ڕۆبێرت دی نیرۆ لەڕۆڵی موڕەی فرانکلین:
 خانەخوێیەکی پڕۆگرامێکی گاڵتەبازییە کەوا ڕۆڵێکی کاریگەری لە تێکچوونی باری دەروونی ئارسەردا ھەیە، دی نیرۆ ڕای گەیاند کەوا ڕۆڵەکەی وەک ڕێزلێنانێکە لەو کەسایەتییەی لە فیلمی The King of Comedy بەرجەستەی کردبوو بەناوی ڕوپێرت پەپکین، کەوا ئەویش گاڵتەبازێکە پەرۆشی ئیلھام وەرگرتنە لە خانەخوێیەکی تەلەڤیزیۆنی.
 زازی بیتس لەڕۆڵی سۆفی دومۆند: دایکێکی تاقانەیە کەوا دەبێتە خۆشەویستی ئارسەر. بیتس کە خۆی وەک «ھەوادارێکی سەرسەختی فینیکس» دەناسێنێت، ڕای گەیاند کەوا «شەڕەفمەند» بووە بە بە کارکردن لەگەڵ فینیکس، و گەلێک شتی لێوە فێربووە لە سێتی فیلمەکە.
 فڕانسس کۆنڕۆی لەڕۆڵی پێنی فلێک: دایکی ئارسەر.
 بڕێت کەڵن لەڕۆڵی تۆماس وەین، ملیاردێرێکی شاری گۆسەمە کەوا خۆی ئامادە دەکات بۆ ھەڵبژاردنەکانی پارێزگاری شاری گۆسەم. جیا لە ڕووداوەکانی کۆمیک، لەم فیلمەدا تۆماس وەین ڕۆڵێکی کاریگەری دەبێت لە چیڕۆکی ڕەسەنی جۆکەر و ھەست و سۆزی کەمترە بۆ ھەژارانی شارەکەی. بەر لەوەی کەڵن ڕۆڵەکە وەرگرێت، ئەکتەر ئالێک باڵدوین دەستنیشانکرابوو بۆ ڕۆڵەکە، بەڵام بەھۆی سەرقاڵییەوە کشایەوە. دەگلاس ھۆج لەڕۆڵی ئەلفرێد پێنیوۆرس، کارگوزار و ساقی خێزانی وەینە، دانتی پێرێریا-ئۆڵسن ڕۆڵی بڕوس وەین دەینێت، کوڕی تۆماسە، کە دواتر دەبێتە باتمانی دوژمنی سەرسەختی جۆکەر. ماڕک ماڕۆن لە ڕۆڵی تێد ماڕکۆ، بریکاری ئارسەرە، ھەریەک لە بیڵ کامپ و شیا ویگھام ڕۆڵی ئەفسەرانی پۆلیسی شاری گۆسەم دەگێڕن.
 بەدەر لەمانەش، گلێک فلایشەر وەک گاڵتەبازێک دەردەکەوێ، بڕایان تایری ھێنری وەک کارگوزارێکی نەخۆشخانە دەردەکەوێت و بڕایان کاڵن و جۆش پایس لە ڕووڵی بچووکدا بەشدارن.

بەرھەمھێنان

گەشەپێدان

نووسین

وێنەگرتن

پێشوازی

ڕەخنەگران

بۆکس ئۆفیس

داھاتوو 
بە پێچەوانەی فیلمە مۆدێرنەکانی کۆمیک، جۆکەر وەک فیلمێکی سەربەخۆ بەرھەمھێنرابوو، بەبێ ھیچ ویستێک لەسەر بەرھەمھێنانی بەشی تر لێی؛ بەڵام فیلیپس لە مانگی ئابدا ڕای گەیاند کەوا حەزدەکات بگەڕێتەوە بۆ بەشێکی تری فیلمەکە، بە مەرجێک فیلمەکە ئاستێکی باش پێشکەش بکات و فینیکس ڕازی بێت بە گەڕانەوە.

سەرچاوەکان 

فیلمەکانی ٢٠١٩
فیلمە ئەمریکییەکان
فیلمەکان بە زمانی ئینگلیزی
فیلمەکان بە زمانی ئینگلیزی لە دەیەی ٢٠١٠
ئەو فیلمانەی لە نیویۆرک وێنەیگیراون
کووشتن لە چیرۆکە خەیاڵیەکاندا
مشتومڕی فیلمەکان
فیلمە ئەمریکییەکانی دەیەی ٢٠١٠
فیلمە درامییە تاوانکارییە ئەمریکییەکان
فیلمە ھەستبزوێنە تاوانکارییە ئەمریکییەکان
فیلمە ئەمریکییەکان دەربارەی تۆڵەسەندنەوە
فیلمە ھەستبزوێنە دەروونییە ئەمریکییەکان
فیلمە درامییە ھەستبزوێنە ئەمریکییەکان
براوەکانی بافتا (فیلمەکان)
فیلمەکان بە براوەی خەڵاتی گۆڵدن گڵۆب بۆ باشترین نمایشی ئەکتەری درامیی
فیلمەکان کە لە نیوجیرسی وێنەیان گیراوە
ئەو فیلمانەی کە خەڵاتی ئۆسکاری باشترین نمرەی ڕەسەنیان بەدەستھێناوە
فیلمە گەورەخراپەکارەکان
فیلمەکانی ڤیلەیج ڕۆدشۆ پیکچەرز
فیلمەکانی وارنەر برۆس
مشتومڕەکانی ٢٠١٩
مشتومڕەکانی ٢٠١٩ لە ویلایەتە یەکگرتووەکان
فیلمە درامییە تاوانکاریییەکانی ٢٠١٩
فیلمە ھەستبزوێنە تاوانکاریییەکانی ٢٠١٩
فیلمە ھەستبزوێنە دەروونییەکانی ٢٠١٩
فیلمە درامییە ھەستبزوێنەکانی ٢٠١٩
فیلمە درامییە دەروونییەکانی دەیەی ٢٠١٠
فیلمە درامییە دەروونییە ئەمریکییەکان
فیلمی ستۆدیۆکانی برۆن
مشتومڕی فیلمەکان لە ویلایەتە یەکگرتووەکان